section_heading: Sveučilište
paragraph_text: Na prvoj sveučilišnoj godini (2007./08.) u prosjeku je postizao 14.7 poena i 9.1 skokova po utakmici, te je predvodio Soonerse do omjera 23-12. Izabran je u prvu petorku Big 12 konferencije i All Rookie prvu petorku. Drugu godinu (2008./09.) završio je s učinkom od 30 double-doublova u sezoni, te 22.7 poena i 14.4 skokova u prosjeku po utakmici. U veljači 2009. protiv Texas Techa odigrao je utakmicu za pamćenje. Zabio je 40 poena uz 23 skoka za 31 minutu. Time je postao tek trećim igračem u povijesti Oklahoma Soonersa koji su na jednoj utakmici postigli najmanje 40 poena i sakupili 20 skokova. Prije njega, to je uspjelo samo Waymanu Tisdaleu (61 poen i 22 skoka protiv Texas-San Antonia) i Alvanu Adamsu (43 poena i 25 skokova protiv Iowa Statea). Na kraju sezone izabran je za najboljeg igrača NCAA lige.